BlackKakapo/recipes-ro huggingface dataset:
Cum fierbem couscous 

Ingrediente:
● Couscous - 1 pahar  (eu am luat unul de 300ml)
● Apa - 1 pahar 
● Sare - 0.5 lingurite 
● Ulei de masline - 2 linguri  (sau putin unt)

Mod de preparare:
1. Important de stiut: Couscous-ul se fierbe in proportie de 1:1 cu apa. Deci o unitate apa, si una de couscous.
Puneti la fiert 1 pahar de apa, puteti folosi orice cratita. In aceasta apa puneti sarea, uleiul/unutl si mirodeniile care va plac. La aceasta reteta am folosit curry sau turmeric, ambele dau o aroma placuta si culoare placuta galbena.
2. Pana fierbe apa pregatiti un volum egal de couscous - in cazul meu acelasi pahar cu care am pus apa.
3. Cand incepe sa fiarba apa, puneti couscous-ul, amestecati si stingeti focul.
4. Lasati 10 min sa se umfle bine si apoi folositi ca si garnitura sau in combinatii cu alte legume, carne si faceti o mancare delicioasa.
Pofta Buna!
Salata de ardei copti 

Ingrediente:
● Ardei capia - 1 kg  (alegeti ardeii sa fie mai grasi - se vor curata mai bine)
● Ulei de floarea soarelui - 2 linguri 
● Otet - 1 lingura 
● Zahar - 1 lingurita 
● Sare,piper - 0.5 lingurite  (dupa gust)
● Verdeata (marar, patrunjel) - 2 linguri 

Mod de preparare:
1. Ardeii se coc bine pe toate partile. Eu am 2 metode preferate de a face ardeii:
1. Este grilul acela de gaz cu gaura in mijloc - ardeii se fac destul de bine, sunt mai dulci la gust, dar nu au aroma aia de fum mai specifica.
2. Pe aragaz, pe tabla sau tava aia de copt vinete - vedeti in blog ca am scris despre ea.
2. Dupa ce s-au copt ii puneti intr-un lighean, presarati sare din abundenta (se va lua coaja mai bine) si acoperiti cu niste folie de plastic sau un capac mai etans (ardeii vor "transipa" si cand se racesc se curata foarte bine).
3. Dupa ce s-au racit bine ardeii se curata de coaja - mai nou ii curat sub jet de apa rece - parca se curata mai bine si mai repede, mai ales daca ii fac pe tabla de vinete.
4. Le puteti lasa intregi sau taia in bucati mai lungi si inguste - apoi le puneti intr-o farfurie mai adanca, in care veti servi/amesteca salata.
5. Intr-un bol mic amestecati ingredientele pentru dressing - le puteti regla dupa gustul vostru - daca va place mai acru, mai dulce sau mai sarat.
6. Turnati dressing-ul peste ardeii din farfurie, amestecati bine, dar atent - presarati verdeata tocata marunt si gata serviti cu orice mancare va place.
Pofta Buna!
Pilaf cu varza, sau "Sarmale lenese" 

Ingrediente:
● Orez - bob rotund - 2 pahare  (imi place mult sa folosesc la acest pilaf orezul cu bob mare/colosal si rotund)
● Carne - 500 g  (puteti alege carne de pui, porc, vita, curcan - sau in varianta vegetariana, fara carne)
● Varza alba - 300 g 
● Ceapa alba - 2 buc 
● Pasta de rosii - 2 linguri 
● Ulei - 100 ml  (sau orice alta grasime de gatit)
● Sare - 1 lingura  (potriviti dupa gust)
● Piper negru macinat - 0.25 lingurite 
● Frunza de dafin - 2 buc 
● Apa - 4 pahare  (acelasi pahar cu care ati masurat orezul)

Mod de preparare:
1. Carnea se taie bucatele mici si o puneti la calit cu ulei intr-un tuci sau tigaie adanca.
Daca alegeti sa faceti pilaful fara carne, omiteti acest pas si caliti direct ceapa in ulei.
2. O gatiti si amestecati periodic la foc mediu, pana este aproape gatita si incepe sa se rumeneasca.
Daca alegeti sa gatiti pilaful cu carne de vita, sau carne de tara - aveti grija sa fie moale si gatita bine inainte sa adaugati ceapa, ca mai jos. Mai turnati putina apa si fierbeti sub capac eventual.
3. Acum adaugati ceapa taiata cubulete medii, amestecati si lasati 5 minute.
4. Dupa acest timp puneti pasta de rosii, iarasi amestecati si mai caliti inca 5 minute.
5. Acum e timpul sa adaugati varza taiata bucatele medii, amestecati periodic in ea si o gatiti impreuna cu restul ingredientelor timp de 10 minute.
6. In acest timp spalati in cateva ape orezul si il scurgeti bine.
Aveti grija sa folositi acelasi pahar pentru a masura orezul si apa care o vom turna in pilaf.
7. Adaugati orezul in cratita si amestecati bine.
8. Turnati deasupra 4 pahare de apa, eu calculez proportia de obicei asa - 2 pahare de apa la 1 pahar de orez adaugat, aici respectiv am dublat.
Amestecati, potriviti de sare, piper negru macinat si puneti frunza de dafin.
9. Cand incepe sa fiarba totul, faceti focul mic, acoperiti cu capac si lasati aproximativ 15-20 de minute.
10. Dupa acest timp orezul ar trebui sa absoarba apa din mancare, dar inca va fi putin apoasa si ceva mai lichida.
11. Acum e timpul sa inchideti focul de sub cratita, puneti capacul si lasati asa inca 1 ora, sa se gateasca fara fierbere si sa se mai umfle orezul.
Observati ca nu am mai amestecat deloc in cratita de cand am turnat apa si potrivit de sare!
12. Dupa 1 ora, pilaful este gata, il amestecati atent cu o spatula sau lingura de lemn - observati ca orezul nu mai este nici prea lichid, dar nici prea uscat.
Serviti cu niste muraturi sau salata, este delicios!
Pofta Buna!
Mamaliga Moldoveneasca 

Ingrediente:
● Faina de malai - 1 pahar  (orice pahar de 250-300ml)
● Apa - 2 pahare 
● Sare - 0.5 lingurite  (optional si 1 lingura de unt)

Mod de preparare:
1. Atentie - mamaliga din poze este facuta in tuci mare cu 3 pahare de malai si 6 de apa - pentru 5-6 persoane mancacioase :) Eu va dau reteta de baza si adaptati proportiile dupa ce tuci aveti si cate persoane vor fi la masa.
Deci, intr-un ceaun se pune apa cu sarea la fiert, presarati o lingura de malai deasupra(nu stiu pentru ce este, dar asa facea bunica, mama, tata, asa fac si eu :)
2. Cand incepe sa fiarba apa adaugati faina de porumb - in acelasi timp amestecati bine cu un tel si in cel mai rau caz cu o lingura sa nu se faca cocoloase.
3. Recomand sa folositi telul, la sigur veti avea mamaliga fara cocoloase - a fost o descoperire si pt mama mea, care credea sfant in lingura dar se chinuia rau de tot cu ea.
Deci, lasati sa fiarba la foc mediu, amestecand periodic in ea cu telul, cam 3-4 minute - dupa care incepe sa se faca groasa si nu mai puteti sa-l folositi.
4. Si aici intra in "teren" melesteul de lemn - mamaliga cat fiarbe(cam 10min) la foc mic, periodic trebuie amestecata cu un melesteu sau lingura mai tare si mare - eventual de lemn. 
Este foarte groasa si alta ustensila s-ar putea sa nu faca fata, ah da, mai merge si cu coada sucitorului de aluat.
5. Deci o lasati sa fiarba asa groasa la foc mic cam 10 minute.
6. Dupa acest timp mai amestecati o data si apoi cu lingura presati bine deasupra, marginile le apasati mai tare.
Puteti unge deasupra cu putin unt sa nu faca crusta si neteziti bine. O mai lasati pe foc mic 5 minute.
7. Rasturnati ceaunul pe un platou sau fund de lemn, scuturati bine sa iasa mamaliga - s-ar putea din prima sa nu va iasa, dar cand sare asa rotunda si frumoasa veti fi mandri de voi.
In ceaunul de mamaliga de obicei la noi se toarna lapte cu putina sare si se fierbe - cand a fiert se rad bine peretii ceaunului si asta-i desertul - lapte cu mamaliga.
8. Si repede cu ea pe masa, o taiati cu ata simpla de cusut - cutitul va ramane cam cu faramituri groase pe el si va fi greu de manevrat.
Nu uitati pana fierbe mamaliga sa va pregatiti de toate pe langa ea - telemea de oi, branza cu smantana, scrob, jumari/tochitura, peste prajit cu mujdei, o ciorba acrisoara - deci aveti de unde alege :) Este buna chiar si cu gem.
9. Atat a ramas din mamaliga noastra...buna de tot!
Pofta Buna!
Chiftele marinate Reteta  

Ingrediente:
● Carne tocata amestec(vita/porc) - 1 kg 
● Pesmet - 4 linguri 
● Lapte - 1 pahar 
● Oua - 1 buc 
● Sare - 2 lingurite  (in carne si in sos, puneti dupa preferinte si gust)
● Patrunjel verde - 2 linguri  (+ alte mirodenii si ierburi dupa preferinta)
● Rosii pasate - 500 g  (sau cubulete,din conserva)
● Pasta de tomate - 1 lingura  (eu am folosit pasta de ardei rosu dulce)
● Frunza de dafin - 2 buc 
● Piper negru(boabe) - 5 buc  (eu prefer sa-l pun macinat, mai puteti adauga si 2-3 boabe de ienibahar)
● Ceapa alba - 1 buc 
● Usturoi (catei) - 4 buc  (2 catei in chiftele si 2 buc in sos)
● Zahar - 1 lingurita 
● Ulei de floarea soarelui - 50 ml 

Mod de preparare:
1. Facem mai intai chiftelutele:
Intr-un bol mic amestecati pesmetul cu lapte si lasati sa se umfle cam 10 minute.
2. Carnea tocata(recomand sa tocati acasa carnea buna aleasa de voi) se pune intr-un bol mai mare si adanc.
Se adauga oul, pesmetul cu lapte, vedeata tocata, sare, piper dupa gust si 2 catei de usturoi pisat.
3. Amestecati bine cu mainile, chiar insistati, sa fie cat mai uniform amestecul.
4. Umeziti mainile cu apa si formati chiftelutele, cam de marimea de o nuca.
Le aranjati pe un fund pe parcurs.
5. Incalziti bine uleiul in tigaie si rumeniti bine chiftelele pe toate partile.
Eu le-am prajit un 2 runde, depinde de marimea tigaii, chiftelutelor si canitatea de carne.
6. Cand sunt gata le scoateti intr-o farfurie.
7. Acum preparam sosul:
In uleiul ramas in tigaie calitit ceapa si usturoiul toate marunt. Nu rumeniti prea tare, doar cat se se caleasca putin si sa lase aroma.
8. Apoi adaugati rosiile pasate si pasta de rosii.
Amestecati bine si lasati pana incepe sa fiarba.
9. Daca sosul de rosii este mai gros adaugati apa cat sa-l mai subtiati. Oricum dupa ce fierbe apa se mai evapora asa ca la gust nu va incurca.
Optional dupa fierberea sosului(cam 10 minute la foc mic) il puteti trece prin sita sa fie cat mai fin si uniform, eu nu am facut-o.
10. Dupa ce a fiert, il potriviti de sare, adaugati si zaharul, frunzele de dafin, piperul si alte ierburi/mirodenii dupa preferinta.
11. Adaugati si chiftelutele, amestecati.
Observatie, chiar daca sosul vi se pare initial ca parca e mai acru putin si mai aromat, dupa ce adaugati chiftelele si mai fierb in sos - isi va schimba complet gustul, spre bine.
12. Acum aveti 2 variante:
- lasati sa fiarba tigaia pe foc la foc incet cam 10-15 minute.
- sau transferati compozitia intr-o tava de cuptor adanca, sau tuci si puneti pentru 30-40 de minute la cuptor.
Eu am ales varianta cu tigaia, mai repede si comod pt mine la acel moment.
13. Se servesc calde, cu multa pofta si painica proaspata :)
Pofta Buna!
Smoothie cu avocado si ciocolata 

Ingrediente:
● Lapte - 250 ml  (puteti folosi orice lapte vegetal preferati sau lapte clasic de vaca/capra, etc)
● Banana - 0.5 buc  (in varianta low-carb/keto am exclus banana)
● Avocado - 0.5 buc 
● Cacao pudra - 1 lingura  (pentru copii puteti inlocui cu carob)
● Miere - 1 lingura  (indulciti dupa gust, puteti folosi curmale sau orice alt indulcitor preferati)
● Cafea - 100 ml  (pentru copii nu pun cafea in acest smoothie)
● Esenta de vanilie - 1 lingurita 

Mod de preparare:
1. Anume la aceasta varianta de smoothie am folosit laptele de orez SanoVita.
Pentru mine apoi am facut unul cu lapte de migdale neindulcit, pentru ca tin regim low-carb.
Deci puteti folosi orice lapte normal sau vegetal preferati si aveti la indemana.
2. Pentru copii puteti inlocui pudra de cacao cu cea de carob.
3. Pentru varianta keto eu am inlocuit mierea cu indulcitor erithritol sau xylitol(zahar de mesteacan).
4. Si bineinteles pentru noi adultii, nu am omis cafeaua - o preparati si aveti grija sa se racoreasca putin, in blender de acest tip nu se recomanda sa turnati lichide fierbinti.
5. Acum in vasul de la blender turnati laptele si cafeaua, puneti o jumatate de banana.
6. Adaugati pudra de cacao, vanilia, mierea sau alt indulcitor.
7. Si bineinteles adaugati o jumatate de avocado copt si cremos.
8. Strangeti bine si etans capacul cu lame pe vasul blenderului.
9. Il puneti pe blender, apasati si mixati bine pana observati ca aveti un smoothie omogen si cremos.
10. Acum puteti sa consumati imediat smoothie-ul de avocado, sau puneti capacul celalalt cu cioc si il luati la pachet.
11. Mi-a placut ca si ciocul este bine etansat, fara pericole sa aveti smoothie si in geanta :)
12. Chiar m-a surprins aceasta reteta de smoothie cu avocado - este cremos, complet, energizant, foarte adaptabil si delicios!
13. Nu am fost fani smoothie, dar am devenit mai ales dupa testarea acestuia si inca cateva sute de combinatii interesante sugerate in postarea respectiva pe Facebook, cea cu concursul. 
Pofta Buna!
Tiramisu - Reteta Clasica 

Ingrediente:
● Crema de branza mascarpone - 500 g 
● Biscuiti savoiardi(piscoturi) - 450 g 
● Oua - 4 buc 
● Zahar - 125 g  (pentru crema)
● Lapte de vaca - 125 ml  (sau vin Marsala/Lacrima lui Ovidiu)
● Smantana dulce 32%(dorna/milli) - 200 ml 
● Zahar - 3 linguri  (pentru sirop)
● Cafea - 2 linguri 
● Lichior de cafea/ciocolata - 2 linguri  (optional)
● Cacao pudra - 2 linguri 

Mod de preparare:
1. Pregatiti toate ingredientele pentru prajitura.
2. Fierbeti o cafea tare, cu 2 linguri de cafea, 3 linguri de zahar si aproximativ 400 ml apa. Lasati sa se raceasca bine.
3. Intr-un castronel(bun de pus pe baie de aburi sau pe foc) puneti galbenusurile separate de albusuri si 125 g de zahar.
4. Cu mixerul bateti galbenusurile cu zahar, pana se fac o spuma alba.
5. Apoi atent incorporati laptele, amestecati continuu si turnati cate putin lapte in galbenusuri.
In reteta originala italiana se foloseste vin Marsala, se poate inlocui cu vinul Lacrima lui Ovidiu.
Eu am inlocuit vinul cu lapte, pentru ca alaptez bebe-ul. Daca faceti desertul pentru copii, mai bine puneti si voi lapte.
6. Puneti castronul pe baie de aburi, amestecand continuu pana nu incepe sa fiarba si se ingroasa ca un aluat de clatite.Procesul dureaza cam mult, asa ca sa aveti rabdare  -sau faceti ca mine - am pus compozitita intr-un ceaun(sau cratita cu fundul gros) si la foc mic, amestecand permanent cu telul am avut acelas rezultat dar in timp mai scurt.
7. Aproximativ asa arata compozitia de galbenusuri cand este gata. O scoateti de pe baia de aburi si mergem mai departe...
8. Intr-un bol puneti Mascarpone, si cu o lingura il omogenizati putin.
9. Peste mascarpone adaugati cate putin crema de galbenusuri, amestecand continuu cu telul sau mixerul la viteza mica.
10. Amestecati bine sa nu fie cocoloase.
11. Bateti smantana dulce pana se face frisca. Sau folositi frisca deja batuta, sau albusurile batute spuma tare(cele care au ramas de la galbenusurile folosite la crema)
Adaugati in crema de mascarpone, amestecati bine - aceasta va fi crema folosita pentru prepararea prajiturii.
12. Treceti cafeaua rece prin sita, adaugati lichior(dupa preferinta), amestecati bine. Daca va place mai mult sau mai putin dulce, reglati singuri cantitatea de zahar cand preparati cafeaua.
13. Incepem montarea prajiturii.
Intr-o tava cu borduri inalte aranjam primul strat de piscoturi inmuiate in cafea(doar le cufundati in cafea pentru 1 secunda, altfel se inmoaie prea tare).
14. Peste stratul de piscoturi turnati jumatatea de crema de mascarpone si nivelati.
15. Aranjati al 2-lea strat de piscoturi si turnati restul de crema. Nivelati bine compozitia.
16. Peste suprafata prajiturii cerneti printr-o sita cacao pudra, acoperiti cu o folie alimentara tava cu prajitura si o puneti la rece minim 4 ore.
17. Cand s-a racit bine prajitura, o portionati si savurati cu toata familia :)
Pofta Buna!
Trandafiri cu somon si crema de branza 

Ingrediente:
● Somon afumat - 300 g  (sa luati gata feliat, vedeti mai jos poza cu cel care l-am folosit)
● Crema de branza philadelphia - 100 g  (sau Almette, orice branza cremoasa va place - am uitat, puteti adauga aici si putin hrean)
● Lamaie - 1 buc  (se poate si capere :))
● Patrunjel verde - 3 buc  (sau marar verde)

Mod de preparare:
1. Aici vedeti o poza cu somonul, se vinde gata feliat la 200-300g, gasiti si alte firme, doar aveti grija sa fie felii, mai greu sa-l faceti acasa asa de bine taiat.
2. Luati o felie de somon si  puneti pe farfurie plata.
3. Indoiti felia in jumatate, pe lung.
4. Si incepeti sa rulati de la un capat.
5. Dupa ce ati terminat de rulat asezati ruloul pe farfurie de servit. Gata, asta-i tot trandafirul, nu este greu dar arata f.bine.
Aveti grija sa nu se vada partea gri a feliei de peste atunci cand aranjati trandafirul pe farfuria de prezentare.
6. Puneti crema de branza intr-un pos de cofetarie si faceti motzuri pe fiecare trandafir.
Daca nu aveti pos de ornat, puneti atent cu o lingura sau cu un cutit.
Apropo, puteti amesteca sosul de branza cu ceva crema de hrean, va fi f.gustos si putin picant.
7. Puneti cate o felie mica de lamaie, eu tai felia in 4 si cate 1/4 pun pe fiecare somon.
8. Si ornati cu verdeata - arata frumos si mararul aici, asa ca nu ezitati sa-l folositi.
Aperitivul il puteti servi si imediat dar si a 2-a zi, acoperit cu folie si pastrat la frigider.
Pofta Buna!
Rulouri de somon cu legume 

Ingrediente:
● File de somon afumat - 200 g  (luati bucata intreaga, nu feliat)
● Ardei gras rosu - 1 buc 
● Ardei gras galben - 1 buc 
● Castravete verde - 1 buc  (sau ardei verde)

Mod de preparare:
1. Asa arata bucata mea de somon afumat, am facut din ea un platou mare cu rulouri si mi-a mai ramas putin.
2. Am taiat felii foarte subtiri de somon, aveti grija sa aveti un cutit bine ascutit aici.
3. Numarati cate felii de peste v-au iesit, dublati numarul si stiti mai departe cate felii de legume sa faceti.
Ardeii si castravetele le taiati bastonase foarte fine si subtiri, mai mult din coaja.
4. Luati o felie de peste, puneti cate o felie de ardei si castravete - sa fie 3 culori si rulati.
Pentru primele  rulouri am luat felia intreaga de peste, dar ies cam groase rulourile - mai jos vedeti ca am taiat feliile in jumate si am facut rulouri mai subitiri si mai finutze.
5. Deci vedeti, taiate feliile in jumate si repetati procedura de mai sus.
Puteti sa le faceti cum va plac, mai groase sau mai subtiri.
6. Rulati frumos.
7. Aranjati-le pe un platou, ornati cu putina verdeata si gata - aveti un aperitiv frumos, deosebit si gustos.
Pofta Buna!
Negresa 

Ingrediente:
● Unt - 100 g  (+ 20g pentru glazura)
● Zahar - 200 g 
● Oua - 2 buc 
● Cacao pudra - 2 linguri  (cu varf)
● Faina alba calitate superioara - 280 g 
● Smantana dulce 32%(dorna/milli) - 250 ml  (+ 50 ml pentru glazura)
● Lapte - 250 ml 
● Praf de copt - 1 buc  (1 plic)
● Ciocolata neagra/amaruie - 150 g 

Mod de preparare:
1. Se bate untul moale cu zaharul.
2. Apoi adaugati unul cate unul ouale, mixand bine dupa fiecare.
3. Urmeaza laptele si smantana dulce, mixati bine.
4. Faina se amesteca cu cacao si praful de copt.
5. Se incorporeaza in aluat si se mixeaza bine. Ar trebui sa fie un aluat mai gros, daca il luati cu lingura si turnati isi pastreaza forma putin.
6. Turnati aluatul in tava asternuta cu hartie de copt si puneti la cuptor, la temperatura medie - cam 40 -45 de min apoi o incercati cu scobitoarea. Daca mai trebuie o lasati la cuptor inca putin.
7. Cat se coace prajitura, pregatiti glazura pt ea. Intr-un castron puneti ciocolata, 20g de unt si 50ml de smantana lichida.
8. Amestecati usor pana se dizolva ciocolata si se amesteca toate ingredientele. Apoi stingeti focul si lasati sa se raceasca.
9. Cand este gata blatul de prajitura, il scoateti si lasati sa se racoreasca bine.
10. Dupa ce s-a racit turnati glazura si o intindeti uniform pe toata suprafata. Puneti la frigider sa se intareasca.
11. Prajitura se portioneaza(apropo se taie foarte bine) si se savureaza :)
Pofta Buna!
Iahnie de fasole 

Ingrediente:
● Fasole uscata alba - 500 g  (+ 2 frunze de dafin la fiert)
● Ceapa alba - 1 buc 
● Pasta de tomate - 1 lingura  (eu folosesc pasta de ardei dulce pt culoare mai intensa de rosi si gust mai bun)
● Ardei gras - 1 buc 
● Rosii - 2 buc  (sau cubulete din conserva)
● Ulei de floarea soarelui - 50 ml 
● Ierburi uscate(busuioc, patrunjel,etc) - 1 lingurita  (piper negru macinat si tarhon, recomand sa nu le omiteti)
● Sare - 1 lingurita  (dupa gust)

Mod de preparare:
1. Primul pas si cel mai de lunga durata este sa fierbeti fasolea.
Puteti s-o inmuiati in apa peste noapte si a 2-a zi va fierbe mult mai repede si bine. Eu pun de obicei de 3-4 ori mai multa apa la fiert decat fasole, mai adaug frunze de dafin, 2 linguri de ulei si o ceapa cruda intreaga.
Aici am fiert-o timp de 5 ore la multicooker, neinmuiata cu 2 frunze de dafin.
2. Cand a fiert fasolea si cam cu o ora inainte sa fie gata mancarea va apucati de facut iahnia.
Intr-o tigaie incingeti uleiul, adaugati ceapa taiata cubulete sau julien si lasati 2 minute.
3. Apoi adaugati ardeiul taiat cubulete sau julien, amestecati bine si caliti impreuna cam 5  minute.
4. Acum adaugati rosiile taiate cuburi, amestecati si mai lasati 5 minute la foc mediu.
5. Puneti si pasta de ardei/tomate - eu o prefer pe cea de ardei. O cumpar pe cea dulce de la magaiznele arabesti sau de la raionul de produse internationale la Carrefour.
Amestecati bine si mai lasati 2 minute.
6. Acum adaugati fasolea fiarta, eu o pun si cu putina zeama.
Asta ca sa o mai fierb putin in acest sos de legume si sa aiba zeama. Nu o turnati cu toata apa in care a fiert, adaugati zeama doar cat sa dizolvati sosul format.
7. Amestecati bine si cand incepe sa fiarba totul, faceti focul mic si lasati cam 20-30 de minute.
In acest timp fasolea se va patrunde cu aromele legumelor, sosul putin va scadea si se va ingrosa.
8. Potriviti de sare, adaugati putin piper negru macinat, ierburi uscate(aici patrunjel si tarhon).
Amestecati bine, mai lasati 1 minut sa fiarba si inchideti focul.
9. Imi place s-o mai lasa in tigaie fara foc, cam 10-15 minute, sa se "linisteasca" si patrunda apoi o servesc simpla, cu paine sau mamaliga.
10. Si neaparat cu ceva muraturi, aici am Rosiile Marinate, direct de la mama. 
Pofta Buna!
Placinta frageda cu mere/dovleac (de post) 

Ingrediente:
● Apa - 200 ml  (sau 15 linguri)
● Ulei de floarea soarelui - 200 ml  (sau 15 linguri)
● Zahar - 350 g  (sau 15 linguri)
● Faina alba - 500 g 
● Praf de copt - 10 g  (1 plic)
● Esenta de vanilie - 1 buc  (+ coaja de lamaie, optional)
● Mere - 6 buc  (aproximativ 1.5 kg, plus 3 linguri de zahar)
● Dovleac - 700 g  (in varianta daca faceti cu dovleac, plus 4-5 linguri de zahar)
● Gris de grau - 5 linguri 

Mod de preparare:
1. Intr-un bol amestecati apa cu uleiul si zaharul.
2. Apoi adaugati faina si praful de copt, framantati aluatul - va fi putin moale si placut la lucru.
3. Il treceti pe masa presarata cu faina, impartiti in 2 bucati si formati 2 bile.
Le lasati sa se odihneasca 10 minute.
4. In acest timp se pregatesc merele - ei doar le-am dat repede prin robot, cu tot cu coaja.
La fel si dovleacul, dar puteti sa le dati si prin razatoarea mare.
Presarati zahar peste ele si eventual scortisoara dupa preferinte.
5. Prima bila de aluat am intins-o intr-o foaie mare, cat este dimensiunea tavii de aragaz. Am presarat 3 linguri de gris peste ea.
6. Am distribuit uniform merele pe toata suprafata si am presarat inca 2 linguri de gris peste ele.
7. Am intins si a 2-a foaie, am pus-o peste mere si am intepat cu furculita din loc in loc.
8. Se coace la cuptor preincalzit la 200 grade, timp de 30-40 de minute, pana se rumeneste frumos.
9. Lasati sa se raceasca, portionati si serviti optional ornata cu zahar pudra.
10. Aici varianta cu dovleac - procedura este aceeasi ca si la mere, dovleacul crud, amestecat cu zahar se pune in loc de mere.
O mica remarca - placinta a 2-3-a zi se face mai moale, asa ca aveti grija s-o coaceti mai bine, mai rumena sa fie.
Pofta Buna!